**Ce frumoasă e pacea**

*Mahok Valeria*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce frumoasă e pacea!

Între noi și vechi hotare,

Ce frumoasă-i lumea vie,

Răsfățată de bucurii în floare,

Din vârfuri de munte,

Până jos, în vale.

Ce frumoasă e pacea!

Dacă omul bun îi sfințește culmea, fără încetare,

Ce frumos e gândul omenesc

Fără de urâciuni,

Fără întinare.

Ce frumos e înaltul, coborât în mare!

Ce frumos e omul bun, cu fața la altare!

Ce minune mare, când soarele în pacea lui răsare,

Peste raiul verde, plin cu mărgăritare,

Sub concerte vii, de ciripitoare.

Ce frumoasă e pacea!

Cu copii voioși alergând în soare,

Prin grădini în floare,

Lângă mame înțelepte,

Sfințite cu răbdare.

Ce frumos e visul sprinten, omenesc!

Purtător de bine, între munți și mare,

Ce frumos e omul, când are bun renume,

Printre ai lui semeni, pace și încântare,

Sub mănunchi de curcubee și vise divine.

Ce frumoasă e pacea, în apus de soare,

Sfințită de iubire.

22-02-2018